Prisniveauet i Marokko er meget lavere end det danske. Du får en del for pengene som turist, og et godt måltid mad på en restaurant kan fås for rimelige penge. Hvis du tager på shopping i den nærmeste souk, skal du være forberedt på at prutte om prisen – her har intet en fast pris. Det er kutyme at turister giver drikkepenge, som man ofte giver til fx guides, piccoloer og andet servicepersonale samt på barer, caféer og restauranter (ca. 10%).